กองทัพเรือ ทำการอัญเชิญเรือพระที่นั่งอเนกชาติภุชงค์ พร้อมฝึกซ้อมกำลังพลฝีพายเรือพระที่นั่งจำนวน 3 ลำ
กองทัพเรือ ประกอบพิธีเชิญเรือพระที่นั่งอเนกชาติภุชงค์จากพิพิธภัณฑสถานแห่งชาติ เรือพระราชพิธีและลากจูงเรือ ไปเก็บที่อู่หมายเลข1 อู่ทหารเรือธนบุรีกรมอู่ทหารเรือ พร้อมฝึกซ้อมกำลังพลฝีพายเรือพระที่นั่งจำนวน 3 ลำ เมื่อช่วงเช้าที่ผ่านมาในเวลา 06.00 น. กองทัพเรือ ได้ประกอบเชิญเรือพระที่นั่งอเนกชาติภุชงค์ จากพิพิธภัณฑสถานแห่งชาติ เรือพระราชพิธี และลากจูงเรือไปเก็บที่อู่หมายเลข 1 อู่ทหารเรือธนบุรี กรมอู่ทหารเรือ เพื่อเตรียมความพร้อมในการเสด็จพระราชดำเนินเลียบพระนคร โดยขบวนพยุหยาตราทางชลมารค เนื่องในพระราชพิธีบรมราชาภิเษก พุทธศักราช 2562 พร้อมทั้งมีฝีพายจำนวน 51 นายร่วมทำการฝึกซ้อมในการเคลื่อนย้ายครั้งนี้ จากนั้น เป็นฝึกของกำลังพลฝีพายเรือพระที่นั่งจำนวน 3 ลำ ประกอบด้วย เรือพระที่นั่งสุพรรณหงส์ //เรือพระที่นั่งอนันตนาคราช//เรือพระที่นั่งอเนกชาติภุชงค์ ก่อนที่ในวันที่ 5-8 สิงหาคม จะทำการฝึกกำลังพลฝีพายเรือพระที่นั่งจำนวน 4 ลำ ประกอบด้วย เรือพระที่นั่งสุพรรณหงส์ //เรือพระที่นั่งอนันตนาคราช//เรือพระที่นั่งอเนกชาติภุชงค์ และเรือพระที่นั่งนารายณ์ทรงสุบรรณรัชกาลที่ 9หลังจากนี้ กองทัพเรือ ยังจัดให้มีการฝึกซ้อมกำลังพลฝีพายของเรือพระที่นั่งและเรือรูปสัตว์ ณ อู่ทหารเรือธนบุรี กรมอู่ทหารเรือทุกวัน โดยไม่มีวันหยุด เพื่อเตรียมความพร้อมในการเสด็จพระราชดำเนินเลียบพระนครโดยขบวนพยุหยาตราทางชลมารคเนื่องในพระราชพิธีบรมราชาภิเษกพุทธศักราช2562 และในส่วนของเรือลำอื่นๆในริ้วขบวน จะจัดให้มีการฝึกซ้อมบริเวณวัดราชาธิวาสวิหารทุกวันโดยไม่มีวันหยุดเช่นกัน โดยจะรวมพลในเวลา 08.00 น.ของทุกวันบริเวณใต้สะพานพระราม 8 ฝั่งธนบุรี เพื่อเริ่มซ้อมในเวลา 09.00 น. พร้อมกำหนดการฝึกย่อยในแม่นำ้เจ้าพระยาจำนวน10 ครั้ง ระหว่างวันที่22 สิงหาคม- 10 ตุลาคม2562 และซ้อมใหญ่อีกจำนวน2 ครั้งในวันที่ 17 ตุลาคม2562 และ21 ตุลาคม2562